Terje Rein Hansen

Terje Rein Hansen (født 18. oktober 1939, død 30. oktober 2023) var en norsk økonom og professor emeritus ved Norges Handelshøyskole (NHH).https://www.nhh.no/paraplyen/internenyheter/2019/oktober/terje-rein-hansen-80-ar/

Terje Hansen avla siviløkonomeksamen ved Norges Handelshøyskole i 1963. Han hadde et kort opphold som regnskapsanalytiker i Bergen privatbank, før han i 1964 ble ansatt som vitenskapelig assistent ved NHH og i 1965 som stipendiat. I 1965 ble han tildelt Ford International Fellowship-stipend og ble tatt opp i doktorgradstudiet ved Yale University. 

Hansen ble tildelt PhD-graden ved Yale i 1968a og ble deretter ansatt som høyskolelektor i samfunnsøkonomi ved Norges Handelshøyskole. Han ble utnevnt til professor i bedriftsøkonomi 32 år gammel.Øystein Thøgersen, Frode Sættem, Jarle Møen: Terje Rein Hansen er død - NHH-Bulletin 3. november 2023, Aftenposten 16. november 2023   

Terje Hansen ble tildelt NHHs pris for fremragende lærerinnsats i 2004. Fem år senere, i 2009, ble et av NHHs auditorier omdøpt til Terje Hansens auditorium i forbindelse med hans 70-årsdag.

Han ble i 2015 utnevnt til ridder av 1. klasse av St. Olavs orden.

 Bibliografi 

 Personlig økonomi 2008, (med Knut Boye, Dag Jørgen Hveem og Bjørn Torgrimsen). Cappelen Akademisk Forlag, ISBN 978-82-02-27533-4
 Økonomisk styring av foretak, 1996, (med Bjørn Svendsen). Cappelen Akademisk Forlag, ISBN 82-7037-942-5
 Skattereformen, 1992, (med Knut Boye), Bedriftsøkonomens Forlag, ISBN 82-7037-719-8
 Økonomiråd for næringsdrivende, 1989, (med Knut Boye), Bedriftsøkonomens Forlag, ISBN 82-7037-599-3
 Emner i økonomisk styring, 1988, Bedriftsøkonomens Forlag, ISBN 82-7037-509-8

 Referanser 

 Eksterne lenker  
 Professor Terje Rein Hansen 75 år- NH Paraplyen 17.10.2014

Kategori:Fødsler i 1939
Kategori:Dødsfall i 2023
Kategori:Norske professorer i økonomi
Kategori:Professorer ved Norges Handelshøyskole
Kategori:Riddere av 1. klasse av St. Olavs Orden